ମୁମ୍ବଇଃ ବଲିଉଡ଼ ଅଭିନେିତ୍ରୀ ସାରା ଅଲ୍ଲୀ ଖାନଙ୍କ ଡ୍ରାଇଭର କରୋନା ସଂକ୍ରମିତ ହୋଇଥିବା ଜଣାପଡ଼ିଛି। ଏନେଇ ସୋମବାର ବିଳମ୍ବିତ ରାତିରେ ସାମାଜିକ ଗଣମାଧ୍ୟମ ଜରିଆରେ ସୂଚନା ଦେଇଛନ୍ତି ଅଭିନେତ୍ରୀ।
ସାରା ଇନଷ୍ଟାଗ୍ରାମରେ ଏକ ମେସେଜ୍ ଜରିଆରେ ତାଙ୍କ ଡ୍ରାଇଭର କରୋନା ପଜିଟିଭ୍ ବୋଲି ପ୍ରକାଶ କରିଛନ୍ତି । ସେ ଲେଖିଛନ୍ତି, "ମୁଁ ଆପଣମାନଙ୍କୁ ଜଣାଇବାକୁ ଚାହୁଁଛି, ଆମ ଡ୍ରାଇଭରଙ୍କ କରୋନା ରିପୋର୍ଟ ପଜିଟିଭ୍ ଆସିଛି। ବିଏମସିକୁ ଏନେଇ ସୂଚନା ଦିଆଯିବା ସହ ଡ୍ରାଇଭରଙ୍କୁ କ୍ବାରେଣ୍ଟାଇନ ସେଣ୍ଟର ପଠାଯାଇଛି। ସାରା ଏହା ମଧ୍ୟ ଲେଖିଛନ୍ତି, ମୋର ଓ ମୋ ପରିବାର ସମେତ ଘରର ସବୁ ସଦସ୍ୟଙ୍କ କରୋନା ପରୀକ୍ଷା କରାଯାଇଛି ଏବଂ ସମସ୍ତଙ୍କ ରିପୋର୍ଟ ନେଗେଟିଭ୍ ଆସିଛି। ଆମେ ମସ୍ତେ ସରକାଙ୍କ ନିର୍ଦ୍ଦେଶାବଳୀ ମାନି ଚଳୁଛୁ। ବିଏମସି ପକ୍ଷରୁ ମିଳିଥିବା ଉପଦେଶ ଓ ସାହାଯ୍ୟ ପାଇଁ ବହୁତ ଧନ୍ୟବାଦ"।
